અમદાવાદ: શહેરના દાણીલીમડા પોલીસ સ્ટેશનના પીએસઆઇએ વેપારીને જાહેરમાં ઢોર માર મારવાના ચકચારી કિસ્સામાં મેટ્રોપો‌િલટન મે‌િજસ્ટ્રેટે પોલીસ કમિશનર એ.કે.સિંઘને તપાસ કરવાનો આદેશ કર્યો છે. 23 દિવસ પહેલાં પીએસઆઇએ વેપારી તેમજ તેમના મિત્રને કોઇ પણ કારણ વગર ઢોર માર માર્યો હોવાની ફરિયાદ મેટ્રોપો‌િલટન કોર્ટમાં કરવામાં આવી હતી. નારોલ રોડ પર આવેલ ફૈસલ પાર્કમાં રહેતા અને રેડીમેડ ગાર્મેન્ટ્સનો વેપાર કરતા ઇરફાન ગુલાબભાઇ રંગરેજે કરેલી ફરિયાદ મુજબ તારીખ 1 ફેબ્રુઆરીના રોજ રાત્રીના 10 વાગ્યાની આસપાસ ન્યુ ફૈસલનગર પોલીસચોકી પાસે ઇરફાન તેમના મિત્રો સાથે બેઠા હતા. તે સમયે દાણીલીમડા પોલીસ સ્ટેશનમાં પીએસઆઇ તરીકે ફરજ બજાવતા એચ.એન.પટેલ અને અન્ય ત્રણ પોલીસકર્મીઓ બાઇક લઇને આવ્યા હતા.